cyanic-selkie/wikianc huggingface dataset:
COMINT
Sambandsetterretning (engelsk Communications Intelligence, forkorta COMINT) er ein underkategori av SIGINT som styrer med avlytting av meldingar eller telefonsamtalar fanga opp frå framande samband.
Ein vil prøva å finna ut desse elementa:
Curt Weibull
Biografi
Weibull vart fødd i Lund i Skåne, der faren var professor i historie. Han gjekk sjølv på Lunds universitet. Frå 1927 til 1953 var han professor i historie ved Göteborgs högskola, og frå 1936-1946 rektor for same. I 1928 grunnla han og broren Lauritz tidsskriftet Scandia. Dei er kjende for å ha innført kjeldekritisk teori i svensk historisk forsking, inspirert av den tyske historikaren Leopold von Ranke. Weibull var ein viktig mentor for historikaren Erik Lönnroth, som vidareutvikla den kjeldekritiske metoden.
Hans viktigaste og mest påskjøna arbeid er ein kritikk av den ahistoriske tolkinga av Gesta Danorum, eit verk frå på 1100-talet av den danske historikaren Saxo Grammaticus. Denne avhandlinga, kalla ''Saxo. Kritiska undersökningar i Danmarks historia från Sven Estridsens død till Knut VI'', var ganske kontroversielt då den kom ut, ettersom den avslørte eit vagt grunnlag for Danmarks eldre historie.
Hans siste arbeid vart publisert då han var 105 år gammal, ein artikkel i ei bok til feiringa av 100-årsjubileet for Göteborgs Universitet.
Eidsberg kyrkje
Eidsberg kyrkje er ei krosskyrkje i Indre Østfold kommune i Viken.
Kyrkja er opphavleg frå andre halvdelen av 1200-talet, men vart utvida til krosskyrkje i 1880–81 etter planar av Hjalmar Welhaven. Gravkapellet (frå 1932) vart teikna av Ole Stein. Kyrkja vart restaurert i 1959–60.
Burgessbreen
Burgessbreen er ein isbre som er 13 km lang, og som flyt nordvest gjennom Otway Massif og ut i Mill Streambreen. Han vart namngjeven av Advisory Committee on Antarctic Names etter Robert W. Burgess, ein forskar i US Antarctic Research Program på ionosfæren ved Amundsen-Scott-stasjonen i 1963.
Muzayrib
Muzayrib (arabisk مزيريب, òg skrive Mzerib eller Mzereeb) er ein by sør i Syria i Daraa guvernement, nordvest for Daraa ved grensa til Jordan. Av stader i nærleiken finn ein al-Shaykh Saad og Nawa i nord, Da'el, Tafas og al-Shaykh Maskin i nordaust, og al-Yadudah i søraust. I følgje Syrisk statistisk sentralbyrå, Muzayrib eit folketal på 12 640 i 2004. Byen er òg det administrative senteret i Muzayrib nahiyah som består av ni landsbyar med eit samla folketal på 72 625. Muzayrib har òg eit samfunn av palestinske flyktningar.
Historie
Under osmanarane var byen kjend for kjeldene og basarane sine, og var den første store kvilestaden langs hadj-karavaneruta frå Damaskus til Mekka. Byen tente i lag med al-Shaykh Saad som adminstrative senter for regionen Hauran. På 1500-talet vart det bygt ei festning på ordre frå den osmanske sultanen Selim I. Festninga hadde ein bøygd port, i motsetnad til andre fort i Haji som hadde ein rett inngang og vart bygd frå lokal, mørkegrå og hard basaltisk stein.
I staden for lokale janitsjarar vart det sett ut soldatar ved festninga i Muzayrib. Festnigna låg strategisk til i området bortanfor Damaskus, og demonstrerte den osmanske makta over Damaskus, som ofte gjorde opprør, både blant folket og dei lokale janitsarane. Leiarane i Damaskus heldt derfor streng kontroll over Muzayrib. På grunn av plasseringa langs pilegrimsruta Hajj vart det oppbevart store mengder tørrkaker i fortet for å gje dei til pilegrimane som var avhengig av kakene for når dei kryssa ørkenen, eller som reserveforsyningar for innbyggjarane i Damaskus.
Mellom 1517 og 1757 vart hajj-karavanen ved Muzayrib angripe fem gonger av beduinar. I 1770 vart den egyptiske opprørshæren til Ali Bey leia av Ismail Bey og ein alliert styrke leia av Dhaher al-Omar, den arabiske sjefen i Galilea, stoppa ved Muzayrib på veg for å erobre Damaskus. Då dei nådde Muzayrib for å møte guvernør Uthman Pasha, valde Ismail Bey å trekkje seg attende, fordi møtet skjedde samtidig med at hajj-karavanen kom til byen. Dhaher var imot tilbaketrekkinga.
På 1800-talet inneheld fortet i Muzayrib store lagerhus, mindre bygningar og ein liten moske. Ei kjelde i nordaust tømde seg i eit lite tjern med mykje fisk. Ruinar låg langs vestsida av kjelda. Hajj-pilegrimane som kom til Muzayrib, som framleis var ein viktig kvilestad til karavaneruta, vart verande att i fleire dagar, og under kvar hajj vart det halde ein open marknad. Ein turist skreiv mot slutten av hundreåret at staden ville ha blømd om det ikkje hadde vore for dei myrlendte områda kring som skapte mygg og feber.
Byen vart knytt til det osmanske telegrafnettverket i Damaskus i 1875. Ein 103 km lang smalsporsbane mellom Muzayrib og Damaskus opna den 14. juli 1894. Linja vart forlenga til hamnebyen Beirut i 1985. Jernbanen vart bygt langs ei underutvikla handelsrute og var økonomisk mislukka. Men det hjelpte å opne opp Libanon og utvikle jordbruksindustrien i dei frodige, vulkanske slettene i Golan og Hauran, og gjer dei til leiande produsentar av kveite i Midtausten.
Albumet Niko Valkeapää
Niko Valkeapää er debutalbumet til den samiske artisten ved same namn utgjeve i 2003. Albumet vann Spellemannsprisen i open klasse det året.
Sporliste
Songane er skrivne av Valkeapää åleine viss det ikkje står noko anna.
Cocteau Twins
Musikken til gruppa var i utgangspunktet postpunk-inspirert, og hadde visse likskapstrekk med band som Siouxsie and the Banshees og Joy Division. Bandet utvikla etterkvart eit eige, meir «drøymande» lydbilde som kom til å påverka fleire andre band gjennom 80- og 90-åra. Sentrale komponentar i musikken var den særprega klangen til vokalisten Elizabeth Fraser, som for det meste bestod av ugjenkjennbare ord og påfunne lydar, og gitaristen Robin Guthrie sin prosesserte gitar.
Bandet blei oppløyst etter utgjevinga av det åttande studioalbumet deira, Milk & Kisses.
Brunnerbreen
Brunnerbreen er ein smal isbre med bratte sider som er 3,5 km lang, og som heller ned vestsida av Cumulus Hills mellom Landry Bluff og Halfmoon Bluff og ut i Shackletonbreen. Han vart namngjeven av Texas Tech Shackleton Glacier Expedition (1964–65) etter sersjant Donald R. Brunner, eit medlem av flyavdelinga til U.S. Army som assisterte ekspedisjonen.
Dynemarihand
Dynemarihand (Dactylorhiza incarnata ssp. coccinea) er ei plante i orkidéfamilien (marihandfamilien) Orchidaceae. I Norsk raudliste for artar er underarten vurdert som sårbar (VU).
Systematikk
Dynemarihand høyrer til den vanskelege slekta Dactylorhiza, på norsk marihandslekta. Den er ein underart av engmarihand, ofte med noko lysare blomar enn den mykje vanlegare nominatunderarten grasmarihand (ssp. incarnata).
Tidlegare blei dynemarihand rekna til ein eigen underart ssp. lobelii i Noreg, Danmark og Nederland, men denne blir no rekna av Artsdatabanken for å vere identisk med underarten ssp. coccinea, som er utbreidd i Storbritannia, sjølv om nyare funn av ssp. lobelii i Storbritannia kunne tyde på at dei skulle reknast som ulike underartar.
Utbreiing
Dynemarihand er knytt til dynetrau i sanddynelandskap i landa rundt Nordsjøen.
I Noreg er utbreiinga avgrensa til nokre små og sårbare funnstader på kysten frå Farsund til Stavanger. Frå 2021 er planta teke med på Norsk raudliste for artar i kategorien sårbar (VU), med sjanse for å kunne bli oppgradert til sterkt truga (EN).
Dynemarihand (dansk namn klit-gøgeurt) er i Danmark rekna som sårbar (VU). Her held ein framleis fast ved det vitskaplege namnet ssp. lobelii. I både den britiske og den irske raudlista har underarten ssp. coccinea status som livskraftig (LC). Lokalt er han rekna som nær truga (NT) i England og livskraftig (LC) i Wales, og han er ikkje nemnd for tiltak i Skottland. I Storbritannia er ssp. lobelii så langt rekna som eigen underart etter nyare funn, men er førebels sett på venteliste (WL) for raudlistevurdering.
Hybridar
Hybridar mellom dynemarihand og purpurmarihand (Dactylorhiza incarnata ssp. coccinea × majalis ssp. purpurella) er registrert i Danmark.
Basar
Basar er eit torg eller ei gate der det blir halde marknad, og er særleg kjend frå byar i Austen og  i område med muslimsk kultur. Ein basar kan vera dekt med tak eller ha opne hallar.
Ordet «basar» kjem frå det persiske bāzār, som går tilbake til det pahlaviske ordet baha-char med tydinga 'staden med prisar'.
I Europa forstår ein ved basar ei samanhengande rekkje av mindre butikkar, eller ein enkelt butikk der varer av forskjellig art vert selde. Ordet «basar» blir òg brukt om lotteri til inntekt for frivillige organisasjonar, gjerne i samanheng med loppemarknader.
Nueva Planta-påboda
Nueva Planta-påboda (spansk Decretos de Nueva Planta) var ei rekkje påbod som vart signert mellom 1707 og 1716 av Filip V—den første Bourbon-kongen i Spania—under og kort tid den spanske arvefølgjekrigen var over, som han vann.
Han nytta fødelandet Frankrike som modell for ein sentralisert stat og undertrykte institusjonar, privilegia og gamle fueros i nesten alle områda som tidlegare var ein del av Krona Aragon (Aragon, Catalonia, Valencia, og Balearane). Påboda bestemte at alle områda i Krona Aragon, utanom Arandalen, skule styrast under lovene til Castilla («dei mest prisverdige i heile universet» i følgje påbodet frå 1707) og innlemma desse regionane i eit nytt, og nesten uniformt styrt, sentralisert Spania. Andre historiske område som Navarra og Baskarland, som støtta Filip V under krigen, fekk halde på dei gamle lovene sine.
Lovene var den første gjennomføringa av Spania som ein sentralisert stat og var meint både som eit moderniserande element, på linje med ander europeiske land der monarkane stadig fekk meir makt, og som ei straff for områda som hadde kjempa mot Filip V i arvefølgjekrigen. Dei øvste embetsmennene vart utpeikte direkte frå Madrid, byen til kongen, og dei fleste institusjonane i desse områda vart nedlagde. Kastiljansk var det einaste offentlege språket og erstatta latinsk, katalansk og andre spanske språk.
Bam fylke
Bam fylke (persisk شهرستان بم) er eit fylke i Kerman-provinsen i Iran. Det administrative senteret i fylket er Bam. I folketeljinga i 2006 var innbyggjartalet i fylket (inkludert delane av fylket som var skild ut for å danne Fahraj fylke, Narmashir fylke og Rigan fylke) 277 835, og utanom desse delane som seinare vart fråskild var folketalet 118 037. Fylket har eitt distrikt (bakhsh): Sentral-distriktet. Fylket har dei to byane Bam, Baravat.
Cláudio Taffarel
Cláudio André Mergen Taffarel er ein brasiliansk tidlegare fotballspelar, verdsmeister med Brasil under Fotball-VM 1994 i USA.
Taffarel var landslagsmålvakt for Brasil i tida 1987-98, då han fekk bokført 101 landskampar. Han deltok i verdsmeisterskapane 1990, 1994, 1998. I 1994 var han med om å vinne VM-pokalen gjennom straffesparkstevling mot Italia, i 1998 tapte han og Brasil VM-finalen med 1-3 mot Frankrike. Både i 1989 og 1997 vakta han målet då Brasil sigra i Copa América.
Taffarel slo gjennom hos SC Internacional i heimlandet. Frå 1990 til -93 gjorde han teneste i Parma FC. 1994-98 var han tilbake i heimlandet med Atlético Mineiro. Størst suksess som klubbspelar hadde han i tyrkiske Galatasaray. Med klubben frå Istanbul vart han tyrkisk ligameister i 1999 og året etter. Høgdepunktet kom med triumfen i UEFA-cupen 2000, der laget hans vann med 4-1 over Arsenal etter straffeskyting. Etter to år på reservebenken i Parma, la Taffarel opp i 2003.
Granat
Granat (frå latin granatus, 'kornete') er ei metallhylse eller eit prosjektil som kan innehalda sprengstoff eller eit anna kjemisk stoff og typisk blir brukte i strid. Ein handgranat blir kasta for hand medan andre granatar kan skytast med artilleri eller gevær.
Sprenggranatar kan brukast til å sprenga sund eller opna daude mål. Sprengstykke inni dei kan skada eller drepa levande mål. Ein minegranat er ein granat som er meint å ha mineverknad, med stor sprenglading og forsinkelsesbrannrøyr slik at han kan trenga ned i jorddekningar og liknande før detonasjonen. Ein pansergranat skal slå gjennom panser på stridsvogner, festningar, krigsskip og andre motstandsdyktige mål. Desse kan ha lita eller inga sprenglading eller vera underkalibrerte, det vil seia at granaten har ei hard kjerne som etter skotløysing blir skild frå resten av granaten og fortset med stor hastigheit og dermed stor gjennomslagskraft mot målet.
Granatar med andre typar innhald er til dømes gassgranat, lysgranat, røykgranat og branngranat.
Zulia Calatayud
Zulia Inés Calatayud Torres er ein kubansk tidlegare friidrettsutøvar frå Havanna som i 2005 vart verdsmeister på 800-meter.
Aktiv
I 1999 tok Calatayud andreplassen på 800 m ved panamerika-leikane i Winnipeg i Canada, derimot kom ho ikkje vidare frå forsøka ved verdsmeisterskapen i Sevilla. Under dei olympiske leikane i Sydney hausten 2000 vart ho nummer seks på 800 m, året etter rauk ho ut or Edmonton-VM i semifinalane. Den 19. juli 2002 sette Calatayud i Monaco personleg rekord med 1.56,09. I verdscupen 2002 i Madrid enda ho på fjerdeplass.
I 2007 var Calatayud noko plaga av skadar, men ved panamerika-leikane i Rio de Janeiro tok ho likevel bronsen på 800 m og gull i 4 x 400-meter stafett med Cuba. Under verdsmeisterskapen i Ōsaka og sommarleikane 2008 i Beijing nådde ho ikkje lengre enn semifinalane på 800 m, i stafettane vart ho i Ōsaka og Beijing høvesvis nummer sju og seks med Cuba.
Calatayud vart Mellomamerika-og-Karibia-meister 2009. Ved VM i Berlin same året nådde ho semifinalane på 800 m og la med Cuba beslag på sisteplassen i 4 x 400-meter stafett-finalen.
Regjeringa Knudsen II
Ved stortingsvalet i 1918 mista Venstre 22 mandat, og kom i mindretal i Stortinget. Regjeringa Knudsen søkte avskjed 4. februar 1919, men blei bedd om å halde fram av kong Haakon VII. Den 16. juni 1920 søkte regjeringa avskjed att, etter at ho ikkje hadde fått støtte i Stortinget for ein stram økonomisk politikk. Avskjed vart innvilga i statsråd 19. juni, med verknad frå 21. juni 1920.
Regjeringa vart etterfylgt av Regjeringa Halvorsen I (H og FrV).
You Break It, You Own It
«You Break It, You Own It» er ein song av Rudi Myntevik. Han var med i den fyrste delfinalen i Melodi Grand Prix 2012. Teksten er skriven på engelsk.
The Mix
The Mix er eit remixalbum av Kraftwerk frå 1991. Det inneheld nyinnspelte versjonar av eit utval av songane deira som opphavleg vart gjevne ut på albuma frå Autobahn til Electric Café. Hütter sa i intervju at han rekna The Mix som eit slags konsertalbum, sidan det fanga resultat av stadige digitale improvisasjonar frå bandet i studioet deira Kling Klang. Bandet tok til scenen igjen i 1990, etter ein ni år lang pause frå turnélivet. Dei fleste av songane i setlista deira hadde vorte kraftig omarrangert og likna songane på dette albumet.
Bandet har forklart at dei ikkje ønskte å gje ut eit vanleg samlealbum. Samstundes var dei i ferd med å byggje om studioet sitt frå analogt til ditigtalt, der dei lagra dei originale lydbanda på datamaskinar. Sidan bandet ikkje hadde spelt inn nye songar før dei skulle ut på turné, så ønskte ikkje Ralf Hütter at Kraftwerk skulle høyrast utdatert ut.
Albumet fekk blanda kritikk då det kom ut. Mange var skuffa over at dei ikkje hadde skrive nye songar, og produksjonen av dei nyinnspelte songane var heller ikkje særleg nyskapande, noko Kraftwerk tidlegare hadde vore kjend for. The Mix vart skapt fullstendig digitalt, men på ei tid då teknologien for dette enno ikkje var heilt ferdigutvikla, så lyttarane fann mange av songane noko sterile samanlikna med dei analoge elektroniske instrumenta dei nytta på dei tidlegare versjonane.
Ei nymastra utgåve av albumet kom ut på EMI Records, Mute Records og Astralwerks Records hausten 2009.
Jordan Letsjkov
Jordan Letsjkov er ein bulgarsk pensjonert fotballspelar og noverande politikar. Han spelte på midtbanen for fleire europeiske klubbar og på det bulgarske landslaget. Av klubbane hans kan nemnast CSKA Sofia i heimlandet, Hamburger SV i Tyskland og franske Olympique Marseille. Klubbkarrieren hans vart hemma av eit svingande humør og temperament, som til visse tider skapte kontroversar med trenar eller med klubbkameratar (m.a. danske (Stig Tøfting). Prestasjonene hans på klubbnivå er avgjort overgått av prestasjonar på landslaget.
Landslagsspel
Letsjkov spelte i åra 1989 til 1996 45 kampar for det bulgarske landslaget, der han skåra 5 mål. Han deltok mellom anna i VM i 1994 og EM i 1996. I fyrstnemnde meisterskap var han med om å føre laget til semifinalen - denne 4. plassen er Bulgarias fremste prestasjon i et VM-sluttspel. I kvartfinalen mot Tyskland, der bulgararane kom bak med 1-0 skåra Letsjkov sigersmålet som gav ein sensasjonell siger med 2-1. Etter sluttspelet uttala landsmannen hans Hristo Stoitsjkov, som elles ikkje hadde lett for å rose medspelarane sine, at utan Jordan hadde ikkje Bulgaria teke seg vidare frå gruppespelet.
Gibbon Bay
Gibbon Bay er ei bukt mellom Rayner Point og The Turret langs austkysten av Coronation Island i Sør-Orknøyane. Bukta vart først observert i desember 1821 av kaptein George Powell og kaptein Nathaniel Palmer, men meir nøyaktig skissert i 1912 av kaptein Petter Sørlle. Ho vart kartlagd på ny i 1933 av mannskapet på Discovery Investigations ombord på RSS «Discovery II» og kalla opp etter skipslegen G.M. Gibbon.
Eleanor Parker
Eleanor Jean Parker var ein USA-amerikansk skodespelar som dukka opp i meir enn 80 filmar og TV-seriar i løpet av livet sitt. Ho blei ofte dømt «allsidig», og forfattaren Doug McClelland kalla henne «ei kvinne med tusen ansikt»; han skreiv også ein biografi om Parker med same namn.
Da ho var 18 år blei Parker signert av Warner Brothers; dette skjedde i 1941. Ho blei nominert til Oscar for beste kvinnelege hovudrolle tre gonger i løpet av 1950-talet; for Caged (1950), Detective Story (1951) og Interrupted Melody (1955). For rolleskildringa i Caged vann ho ein pris under filmfestivalen i Venezia. Ei av dei mest kjende rollene hennar er Elsa von Schraeder i filmmusikalen The Sound of Music frå 1965, som vann Oscar for beste film. Parker døydde i 2013 i ein alder av 91 år som følgje av kraftig lungebetennelse.
Myrbostad kyrkje
Myrbostad kyrkje er ei einskipa langkyrkje på Indre Fræna i Hustadvika kommune i Møre og Romsdal fylke. Kyrkja er frå 1880 og bygd i treverk. Arkitekt var Johannes Henrik Nissen. Kyrkja blei restaurert i 1973. Ho har kring 400 sitjeplassar. Det er kyrkjegard ved kyrkja.
Stromae
Paul Van Haver, betre kjend som Stromae [stromaj], er ein franskspråkleg artist og låtskrivar av belgisk-rwandisk opphav. Han har utmerka seg både i hip-hop og elektronisk musikk. Stromae blei fyrst kjend med sangen «Alors on danse», som låg på fyrsteplass på hitlistene i fleire veker i ei rekkje land i Europa.
Biografi
Paul Van Haver vart fødd av rwandisk far og belgisk mor. I ein alder av elleve viste Paul Van Haver allereie interesse for musikk og gjekk på l'Académie Musicale de Jette, der han studerte musikkhistorie og lærte å spele trommer.
I 2000 opptredde han som rappar under artistnamnet Opmaestro, som han seinare endra til Stromae («Maestro»). Det var under dette aliaset van Haver blei kjend.
Som attenåring grunnla Stromae ei rapgruppe som heite Suspicion, saman med rapparen «Jedi» i Eichof. De produserte blant anna sangen og musikkvideoen «Faut que t'arrête le rap». Jedi bestemte seg for å forlate rapduoen litt seinare.
For å finansiere si private vidaregående utdanning, jobba van Haver deltid i turistnæringen, men hans prestasjonar på skulen var ikkje opp til standarden. Det var fyrst seinare, då han hadde byrja på l' Institut National de Radioélectricité et Cinématographie, at han gav ut sitt fyrste album, Juste un cerveau, un flow, un fond et un mic.
I 2008 signerte han ei 4-års platekontrakt med Because Music og  Kilomaître. I 2009 jobba Paul som læregutt ved den musikalske radiostasjonen NRJ Brussel. Vincent Verbelen, Music Manager, blei imponert over talentet til Stromae då han høyrde hans fyrste singel «Alors on danse», og bestemte seg for å lufte låta på NRJ for fyrste gong. Responsen frå lyttarane var av ein ekstrem entusiasme. Salet steig raskt til nummer éin i Belgia i løpet av berre nokre få veker. Vertigo Records, ein etikett med Mercury Records Frankrike (Universal Music Group), signerte han for ein verdsomspennande lisensieringsavtale kort tid etter dette.
I mai 2010 hadde han nådd fyrsteplass på hitlistene i Hellas, Nederland,  Tyskland,  Austerrike,  Sveits,  Italia,  Danmark,  Belgia og  Tsjekkia.
Bud kyrkje
Bud kyrkje er ei krosskyrkje i Bud i Hustadvika kommune i Møre og Romsdal fylke. Kyrkja er frå 1717 og bygd i treverk. Kyrkja blei restaurert i 1830. Ho har 250 sitjeplassar. Det er kyrkjegard ved kyrkja.
Bud har vore kyrkjestad sidan høgmellomalderen. Tidlegare stod det ei stavkyrkje på staden, men ho brann ned i 1709 etter eit lynnedslag. Nokre år seinare vart ei krosskykje innvigd, i 1717. I 1832 brann det igjen i Bud kyrkje og kyrkja fekk etter det den løkforma kuppelen.
Under den andre verdskrigen vart tårnet tatt ned av tyske soldatar. Grunnen var at tårnet var til hinder for Ergan kystfort som låg like ved kyrkja. Tårnet vart oppbevart på ein låve til det vart sett på plass igjen i 1947.
With Love
«With Love» er ein song av Lisa Stokke. Han deltok i den fyrste delfinalen i Melodi Grand Prix 2012, men gjekk ikkje vidare til finalen. Teksten er skriven på engelsk.
Chateau Neuf
Chateau Neuf er eit samlings- og kulturhus på Majorstua i Oslo for Det Norske Studentersamfund, ei foreining for studentane ved Universitetet i Oslo og andre lærestadar. Huset er teikna av arkitektane Kjell Lund og Nils Slaatto, og stod ferdig i 1970.
Chateau Neuf skulle vere eit palass for ordskifte og akademisk diskusjon, og bygningen inneheld eit stort lokale, Storsalen, der dei folkerike laurdagsmøta skulle gå føre seg, medan det i Lillesalen, på Teaterscenen og i Biblioteket skulle haldast mindre debattar og foredrag.
Namnet på huset, som tyder «Det nye slott» og skal uttalast «Sjatå nøff», var vald på bakgrunn av at Det Norske Studentersamfund har ein orden som heiter «Hans Majestet Den Gyldne Gris' Orden» under «H M Grisen», men har òg å gjere med at studentsamfunnet med dette fekk sitt eige nye hus etter alle åra med tilhald i ulike lokale kring i byen, som i Uranienborgveien 11 (ikkje langt frå Slottsparken) og i det nedlagde teatret Dovrehallen i Storgata.
Nansenhjelpen
Nansenhjelpen (formelt Nansen Hjelp, kjend som Nansen Relief på engelsk og Nansenhilfe på tysk) var ein norsk humanitær organisasjon skipa av Odd Nansen i 1936 for å gje hjelp og trygg hamn i Noreg til jødiske flyktningar frå europeiske område under nazistisk kontroll. Organisasjonen blei fomelt oppløyst i 1945, og gjekk inn i Europahjelpen. Då var han kontoret blitt stengd av okkupasjonsmakta og Odd Nansen arrestert av Gestapo.
Chateau Neuf
Studentersamfundet hadde ikkje økonomi til å eige og drive Chateau Neuf, og solte våren 1998 bygningen til Universitetet i Oslo, som på si side stilte huset vederlagsfritt til disposisjon for Studentersamfundet. Det er Studentersamfundet som forvaltar bygningen, som hyser mange studentforeiningar av ulike slag.
Byrdbreen i Ross Dependency
Byrdbreen er ein stor isbre i Antarktis, kring 136 km lang og 24 km brei, som drenerer eit stort område av polarplatået og som flyt austover mellom Britannia Range og Churchill Mountains før han munnar ut i Rossisen ved Barnefjorden.
Han vart namngjeven av NZ-APC etter kontreadmiral Byrd i US Navy, ein amerikanske antarktisfarar.
Bardsir fylke
Bardsir fylke (persisk شهرستان بردسیر) er eit fylke i Kerman-provinsen i Iran. Det administrative senteret i fylket er Bardsir. I folketeljinga i 2006 var innbyggjartalet i fylket 84 543. Fylket er delt inn i to distrikt (bakhsh): Sentral-distriktet og Lalehzar-distriktet. Fylket har dei tre byane Bardsir, Golzar og Negar.
Leonel Álvarez
Leonel Jesús Álvarez de Zuleta er ein colombiansk pensjonert fotballspelar og trenar. Álvarez byrja karrieren som fotballspelar for Independiente Medellín i 1983 og debuterte for det colombianske landslaget den 14. februar 1985 mot Polen. Álvarez spelte fleire kampar for det colombianske landslaget mellom 1985 og 1995, og han var kjend for sitt oppofrande forsvarsspel som gjorde han populær blant det colombianske publikumet. I 1989 var han ein del av laget til Atlético Nacional som vann Copa Libertadores det året. I 2011 vart han assisterande trenar for det colombianske landslaget, og i september året etter tok han over som trenar for Hernán Darío Gómez.
Verdsutstillinga i Paris i 1937
Verdsutstillinga i Paris i 1937 (Exposition internationale «Arts et Techniques dans la Vie moderne» eller berre Exposition internationale) var ei verdsutstilling halden i Paris i 1937.
Utstillinga fylte elvebreiddene langs Seinen på begge sider av Pont d’Iéna, og Trocadéro-området nord for elva og Marsmarka på sørsida med Eiffeltårnet som blikkfang. Paviljongane som viste fransk kunst, kultur og næringsliv opptok areal vidare austover langs nordbreidda av Seinen, langs sørbreidda på begge sider av Marsmarka, og langs midtaksen sør for Eiffeltårnet.
Dei europeiske paviljongane låg dels på området mellom elva og Trocadéro, der den permanente utstillingsbygningen Palais de Chaillot var oppført, og dels langs sørlege elvebreidd. Her låg òg USA sin paviljong. Andre oversjøiske land fekk tomter til paviljongane sine lengst sør på Marsmarka.
Den norske paviljongen låg sentralt med front ut mot midtaksen i Trocadéro-parken, i forlenging av Avenue d'Iéna. Han var teikna av arkitektane Arne Korsmo, Knut Knutsen og Ole Lind Schistad. Nabolanda var Nederland og det republikanske Spania. Den spanske paviljongen av Josep Lluís Sert tiltrekte seg stor merksemd, sidan utstillinga fann stad under den spanske borgarkrigen. Her stilte Pablo Picasso ut det berømte måleriet sitt Guernica. Den spanske paviljongen blei rekonstruert til verdsutstillinga i Barcelona i 1992.
Dei fleste byggverka som blei reiste til verdsutstillinga var provisorium som seinare blei rivne. Men nokre byggverk var permanente og eksisterer framleis, som Palais de Chaillot og Palais de Tokyo.
NM i friidrett 2008
Noregsmeisterskapen i friidrett 2008, hovudmeisterskapen, vart avvikla på Øya stadion i Trondheim dagane 18.–20. juli 2008 med Trondheimsalliansen som ansvarleg arrangør.
100 m
<br style="clear:both;" />
200 m
<br style="clear:both;" />
800 m
<br style="clear:both;" />
1500 m
<br style="clear:both;" />
5 000 m
<br style="clear:both;" />
10 000 m
<br style="clear:both;" />
110 m hekk
<br style="clear:both;" />
400 m hekk
<br style="clear:both;" />
3 000 m hinder
<br style="clear:both;" />
Høgdehopp
<br style="clear:both;" />
Stavhopp
<br style="clear:both;" />
Tresteghopp
<br style="clear:both;" />
Diskoskast
<br style="clear:both;" />
Sleggjekast
<br style="clear:both;" />
400 m
<br style="clear:both;" />
100 meter hekk
<br style="clear:both;" />
Lengdehopp
<br style="clear:both;" />
Kulestøyt
<br style="clear:both;" />
Jakthorn
Jakthorn er eit messingblåsinstrument som ein tradisjonelt bles signal i i samband med jakt. Det er vanlegvis laga av messing.
Jakthorn har vanlegvis ikkje klaffar og ventilar, og kan dermed berre laga naturtonar. Ei mindre form av jakthorn blir kallar Fürst-Pless-horn. Parforcehornet er eit større jakthorn. Jakthorna er dei næraste føregangarane til valthornet.
Historie
I fortida nytta jegerar lurar av horn eller bein for kommunikasjon, av og til kunne dei nytta horn frå uroksar. Det finst eit jakthorn på Kungliga Livrustkammaren i Sverige som ifølgje inskripsjonen er laga av eit horn frå den aller siste uroksen i Europa. I mellomalderen nytta ein olifant, eit instrument som fekk namnet sitt frå det gammalfranske ordet for elfenbein, ved adelege jakter.
Bruken av jaktsignal blei skildra av Hardouin, seigneur de Fontaines-Guérin, frå Anjou i verket Trésoire de Vénerie i 1394. Her skildra han 14 ulike hornsignal, illustrert med eit tresnitt der desse blir skildra med eit system av fylte og ufylte rektangel. Gjennom dette kan ein få ei temmeleg god oppfatting av korleis jegerar i Sør-Frankrike signaliserte til kvarandre under mellomalderen. Hardouin ville spreia signala han hadde lært seg av meisteren Guilleme du Pont.
Frankrike har vore den store nasjonen med omsyn til jakthornmusikk, sjølv om dei tyske tradisjonane har vore mest innverknadsrike i Sverige. Ved slutten av mellomalderen byrja ein å laga horn av metall. Dermed kunne ein utvida røyret til hornet, slik at ein fekk betydeleg betre lyd, samtidig som lydstyrken blei påtakeleg høgare. Gjennom at røyret til hornet blir bøygt til ei sirkelform, av og til i fleire rundar, kunne hornet bli verande praktisk handterbart.
Det er blitt utvikla ulike former av jakthorn, mindre typar som Fürst-Pless-hornet, som ein enkelt jeger har kunna bruka ved jakt, og større typar, som parforcehornet og Trompe de Chasse, som særleg har blitt nytta av spesielle hornblåsarar ved større, velorganiserte former for jakt av den typen ein først og fremst heldt ved fyrstehoff, særleg på det europeiske kontinentet. Bruken av jakthorna har òg blitt utvida til hyllingssignal, marsjar og andre musikkformer.
Moderne bruk
I nyare tid har den praktiske bruken av jakthorn i hovudsak blitt erstatta av jaktradio og liknande. Andre signalmetodar, som signalskot, blir no sett på som nødsignal. Likevel reknar ein visse stader, som i Tyskland, det som så viktig å ha kunnskap om ulike jaktsignal at opplæring i dette framleis blir formidla ved jegerutdanningar. I Tyskland byrja ein på 1800-talet ein innsats for å leggja jakthornmusikken til toneartene B og Ess. Th. Rode, som var ansvarleg for den prøyssiske jaktmusikken, stilte dette som krav i 1840. Systemet med jaktleingssignal blei utvikla på 1800-talet frå militære leiingssignal. Ein banebrytar for dette var Oberstjägermeister Henrich von Pleß (1833–1909), som sidan gav namn til det som i dag er det vanlegaste jakthornet, Fürst-Pless-hornet. Det var eit veldig detaljert system med signal for å starta og styra eit drev, kalla på jakthundar eller vilttralle, samla jeger og hjelparar, med meir. Fürst-Pless-hornet er eit mindre jakthorn. Enklare Fürst-Pless-horn har ingen klaffar eller ventilar, desse kan derfor bare attgje naturtonar.
Det finst også Fürst-Pless-horn med ventilar og klaffar. Desse har vanlegvis ein diameter på knapt 20 cm. Fürst-pless-horn er stemde i B-dur. I motsetnad til dei store horna blei dei mindre horna mest brukt på 1800-talet. Den tidlegaste kjende førekomsten av Fürst-pless-horn er frå 1876. Instrumentet er såleis utvikla på 1800-talet, og har opphavet sitt i det halvmåneforma hornet som blei utvikla i samband med militærsignalhorn og posthorn. Dei mindre horna var praktiske, ettersom storleiken var slik at ein jeger kunne ha med seg eit slikt horn ved jakt på eiga hand, utan å trenga å ha med seg ein eigen hornblåsar.
Fulmar Bay
Fulmar Bay er ei bukt mellom Moreton Point og Return Point ved vestenden av Coronation Island i Sør-Orknøyane. Ho vart oppdaga og grovt kartlagd av kaptein George Powell og kaptein Nathaniel Palmer på den felles ekspedisjonen deira i desember 1821. Ho vart kartlagd i 1933 av eit lag frå Discovery Investigations, og fekk dette namnet i 1954 av UK Antarctic Place-Names Committee på grunn av mange havhestar (fulmar på engelsk) som hekkar i området.
Jakthorn
Moderne bruk
Instrumentet har namn etter Fürst Hans Heinrich XI. von Pleß (1833–1909), som blei keisarleg Oberstjägermeister i 1878. Han tente under keisar Vilhelm I av Tyskland, keisar Fredrik III av Tyskland og keisar Vilhelm II av Tyskland.
Fürst Pleß var ikkje opphavsmannen til dette instrument, men bidrog til at det blei utbreidd, og blei òg rekna for å kunna spela det på ein framifrå måte.
Parforcehorn
Parforcehornet har fått nam etter den franske nemninga på hetsjakt etter hovudsakleg høgvilt, parforcejakt.
Parforcehornet er ei større form av jakthorn. Parforcehornet er vanlegvis stemt i B, Ess eller D. Det finst parforcehorn der ein kan endra tonearten, i likskap med dei valthorna som er kjende som dobbelhorn. Vanlegvis manglar parforcehorn ventilar, og dei kan såleis berre attgje naturtonar, men det finst òg parforcehorn med ventilar.
Trompe de Chasse
Trompe de Chasse er, som parforcehorn, ei større form av jakthorn som manglar ventilar, og såleis berre kan spela naturtonar.
Bruk av jakthorn innan kunstmusikk
I mellomalderen feira ein heilage Hubertus med ei hubertusmesse den 3 november. Hubertus er vernehelgenen til jakta, som skal ha mista kona si og det første barnet sitt, og deretter ha trekt seg bort frå verda til skogane i Ardennane, der han levde som jeger. Ein dag skal han ha sett eit lysnande krusifiks mellom horna på ein hjort og då bestemt seg for å via livet sitt til Gud.
På 1830-talet byrja ein i Belgia å bruka parforcehorn ved desse messen. Denne bruken blei etterkvart ført vidare til Tyskland, også i lutherske kyrkjer Det kan nemnast at Jules Cantin (1874-1956) si La Grande Messe de Saint Hubert er eit verk for jaktinstrument.
Parforcehorn har kome til å bli brukt for reint musikalske føremål, det blir nytta i «Jaktkoret» i Carl Maria von Weber sin opera Jegerbruden. Det blir òg brukt i Joseph Haydn sitt oratorium Die Jahreszeiten.
Joke Bruijs
Johanna Maria Bruijs, kjend som Joke Bruijs er ein nederlandsk skodespelar, songar og komikar. Sidan 2009 har ho hatt rolla som Maria de Jong i den nederlandske fjernsynsserien Goede tijden, slechte tijden.
Elected
Songen var ei omskriving av songen deira frå 1969, «Reflected» frå debutalbumet Pretties for You.
Shaharah-distriktet
Shaharah-distriktet  (arabisk شهاره ) er eit distrikt i 'Amran guvernement i Jemen. I 2003 hadde distriktet eit folketal på 43 738 innbyggjarar. Administrasjonssenteret er Shaharah.
Grasmarihand
Grasmarihand (Dactylorhiza incarnata ssp. incarnata), ofte kalla vanleg engmarihand, er ei plante i marihandslekta Dactylorhiza i orkidéfamilien (marihandfamilien) Orchidaceae.
Systematikk
I Sverige er blodmarihand og voksmarihand ikkje rekna som underarter, men som varietetar, og dermed har òg grasmarihand fått status som varietet (D. incarnata var. incarnata).
I Latvia er grasmarihand rekna som eigen art ved sidan av blodmarihand, medan voksmarihand er rekna som underart av grasmarihand. I Litauen er alle desse tre plasserte på artsnivå, og der er grasmarihand førd opp med underartane D. incarnata ssp. incarnata, D. incarnata ssp. serotina og D. incarnata ssp. haematodes. I Estland er dei to siste, saman med fleire andre, rekna som varietetar av underarten grasmarihand.
Utbreiing
Grasmarihand veks først og fremst på Austlandet og i Midt-Noreg, så meir og meir spreidd nord til grensa mot Finnmark. Han trivst på kalkrik myr eller strandeng. I Norsk raudliste for artar er underarten vurdert som livskraftig (LC).
Ettersom grasmarihand i Sverige (svensk namn äkta ängsnycklar) er rekna som varietet, er han ikkje vurdert separat for raudlistestatus. Han er rekna som underart i Danmark (status LC, dansk namn kødfarvet gøgeurt) og i Finland (NT) (finsk namn suopunakämmekkä).
Fordelinga på underartar av engmarihand er ikkje fullt ut klarlagd på Dei britiske øyane. Nominatunderarten grasmarihand er likevel rekna som livskraftig (LC) i både den britiske og den irske raudlista, på same måte som lokalt i Wales, og han er ikkje nemnd for tiltak i Skottland. I den lokale raudlista for England står han førebels på venteliste (WL) i påvente av meir data.
I Estland er grasmarihand (estisk namn kahkjaspunane sõrmkäpp) vanleg over heile landet og er rekna som livskraftig (LC). I Latvia er arten (latvisk namn stāvlapu dzegužpirkstīte) vanleg over heile landet og står ikkje som truga på den latviske raudlista. I Litauen er arten (litauisk namn raudonoji gegūnė) vanleg og er rekna som livskraftig.
Hybridar
Hybridar mellom grasmarihand og skogmarihand (Dactylorhiza incarnata ssp. incarnata × maculata ssp. fuchsii eller Dactylorhiza ×kerneriorum nothossp. kerneriorum) finst i Noreg på fleire stader, og han er registrert i Sverige, (svensk namn hybridnycklar) i Danmark og i Finland. Han veks og spreidd i Storbritannia og Irland, og han er registrert i Estland. Hybridar med flekkmarihand (Dactylorhiza incarnata ssp. incarnata × maculata ssp. maculata eller Dactylorhiza ×claudiopolitana nothossp. carnea) er ikkje registrert i Noreg, men han finst i Sverige, Danmark og Finland. Han er òg registrert i Storbritannia og Irland, men er sjeldan.
Hybridar mellom grasmarihand og lappmarihand (Dactylorhiza incarnata ssp. incarnata × majalis ssp. lapponica) finst fleire stader i Noreg og Sverige, og er registrert i Finland. Hybridar med smalmarihand (Dactylorhiza incarnata ssp. incarnata × majalis ssp. sphagnicola) er registrert på det sørlege Austlandet i Noreg og i Sverige. Hybridar med purpurmarihand (Dactylorhiza incarnata ssp. incarnata × majalis ssp. purpurella) er funne på det nordlege Vestlandet i Noreg, i Danmark og i dei nordlege delane av Dei britiske øyane. Det er òg registrert hybridar med nominatunderarten Dactylorhiza majalis ssp. majalis av kongsmarihand (Dactylorhiza incarnata ssp. incarnata × majalis ssp. majalis eller Dactylorhiza ×aschersoniana nothossp. aschersoniana), i Sverige, i Danmark og i Litauen. I Danmark er det vidare funne hybridar med Dactylorhiza majalis ssp. integrata, og på Dei britiske øyane er det registrert hybridar med Dactylorhiza majalis ssp. praetermissa, Dactylorhiza majalis ssp. traunsteineroidis og Dactylorhiza majalis ssp. occidentalis.
Ragnar Lundberg
Ragnar Torsten Lundberg var ein svensk friidrettsutøvar frå Madesjö i Kalmar län som i 1950 vart europameister i stavhopp, ein meisterskap der han også vann sølvmedaljen i 110 meter hekk. I stavhopp sikra han seg også OL-bronse i 1952 og EM-sølv i 1954. Lundberg vann 11 svenske meisterskap i stavhopp i rad, 1948-58, og vart også fire gongar svensk meister på korthekken, 1949-51 og 1953. Perioden 1948-52 forbetra han europarekorden i stavhopp frå 4,32 meter til 4,44 m.
Grasmarihand
Hybridar
Nyare funn av ein hybrid med systermarihand (Dactylorhiza incarnata × sambucina) i Småland i Sverige er ikkje verifiserte. I Estland er det registrert hybridar mellom grasmarihand og Dactylorhiza russowii (Dactylorhiza incarnata ssp. incarnata × russowii).
Ragnar Lundberg
Aktiv
Lundberg sette svensk rekord i stavhopp med 4,21 m den 6. august 1947. Gjennom OL-sesongen 1948 forbetra han den svenske stavrekorden fem gongar. Den 11. juni hoppa han 4,22 i Karlskoga, den 28. august 4,26 i Uppsala, den 2. september 4,30 i Stockholm, den 12. september 4,32 i Helsinki og til sist den 26. september 4,36 m i Södertälje. Dei to siste resultata var også europarekordar, ettersom han slo norske Erling Kaas sitt rekordhopp på 4,31 meter frå tidlegare i 1948. Sommaren 1948 vann Lundberg elles den fyrste av 15 gullmedaljar i svenske meisterskap då han svinga seg over 4,20 m, under sommarleikane i London vart han femtemann med 4,10 m.
Grasmarihand
Hybridar
Grasmarihand kan òg danne ein intergenerisk hybrid (hybrid mellom ulike slekter) med brudespore (Dactylorhiza incarnata ssp. incarnata × Gymnadenia conopsea eller ×Dactylodenia vollmannii nothossp. vollmannii). Han er funnen i Røros og Hattfjelldal i Noreg, spreidde stader i Sverige og to gonger i Cornwall.
Ragnar Lundberg
Aktiv
Både i 1949, 1950 og 1951 vart Lundberg svensk dobbeltmeister då han sigra både på korthekken og i stavhopp-tevlingane. 9. juni 1950 flytta han i Nyköping europarekorden i stav til 4,38 m og to månader seinare til 4,40. Under europameisterskapen 1950 i Brussel vann han stav-tevlinga med eit hopp på 4,30 m og han tok sølvmedaljen i 110 m hekk med eit løp på 14,7 sekundar, eitt tidels sekund attom franskmannen André Marie.
Albumet Sierra
Sierra er det andre studioalbumet til den samiske artisten Niko Valkeapää.
Det internasjonale Nansenkontoret
Det internasjonale Nansenkontoret (Office international Nansen pour les réfugiés) var eit organ oppretta av Folkeforbundet i 1930 og hadde som føremål å vidareføra den nyleg avdøde Fridtjof Nansen sitt arbeid for flyktningar, som han hadde organisert i 1921. Nansenkontoret hadde hovudsete i Genève i Sveits.
Nansenkontoret tok opp flyktningsaker i Frankrike, Syria, Jugoslavia, Hellas, Tyskland, Bulgaria, Tsjekkoslovakia, Tyrkia, Romania, Sveits og Kina. Det gav flyktningar Nansenpass, ordna visum, skaffa bustad og arbeid, og hjelpte til med mat og medisinar. Rundt ein tredel av verksemda til kontoret blei finansiert av flyktningane sjølv gjennom kjøp av Nansenpass. Resten blei finansiert av Folkeforbundet, regjeringar, privatpersonar og humanitære organisasjonar.
Hjelp til flyktninger frå det nasjonalsosialistiske Tyskland etter 1933 og frå den spanske borgarkrigen viste seg derimot å vera problematisk fordi dette låg utanfor myndet til Nansenhjelpen. Mange statar vegra seg mot å ta imot flyktningar frå desse landa.
Den første presidenten for Nansenkontoret var frå 1930 til februar 1933 Max Huber. Den dåverande presidenten for Den internasjonale raudekrosskomiteen.
Nansenkontoret blei tildelt Nobels fredspris i 1938. Prisen blei teken i mot av den norske presidenten for kontoret, Michael Hansson.
Stjernekonvall
Stjernekonvall (Maianthemum stellatum) er ei plante i maiblomslekta i aspargesfamilien.
I Noreg er arten ein framandart som opphavleg kjem frå Nord-Amerika og som er innført som prydplante. Arten vart først funnen forvilla kring 1850 og er registrert i naturen i periodar i området kring Oslo. I Framandartslista 2021 er han registrert med ingen kjend risiko (NK).
Sinkfingerprotein 687
Sinkfingerprotein 687 er eit protein som hos menneske er koda for av genet ZNF687. Det høyrer til underfamilien C2H2 i sinkfingerfamilien.
De Aal
Albert Anton Johan van Aalten, kjend som De Aal er ein nederlandsk songar.
Bobby Farrell
Roberto Alfonso Farrell, kjend som Bobby Farrell var ein arubisk songar, dansar og DJ. Han var best kjend som det mannlege medlemmet av diskogruppa Boney M.
Beduinar
Beduinar er nomadiske arabarar. Dei snakkar ein arabisk dialekt og er muslimar. Sjølve omgrepet beduin kjem frå det arabiske ordet badawi, som tyder nomadiske busetjarar i ørkenen.
Beduinane har tradisjonelt livnært seg av geiter, sauer og kamelar, men denne livsforma er på kraftig retur. Danninga av statar og faste grenser har gjort det meir og meir vanskelig for beduinane å forflytte seg. Stadig fleire har derfor gjeve opp nomadetilværet og blitt bufaste. I dag finn ein beduinar i ørkenstrøk over store deler av Midtausten og det nordlege Afrika.
Den tradisjonelle familien består av eit mannlig familieoverhovud, ofte med ei eller fleire koner og deira felles barn. Klanen kan omfatte mange menneske, og forgreiningar til resten av familien følgjer linjene til mannen. Dei bur i telt, som vert delt i ein mannleg og ein kvinneleg del med ein skjerm. Kosten består for det meste av brød, kjøt og mjølkeprodukt som buskapen kan bidra med. Produkta vert òg selde på marknadane, for å gje pengar til korn o.l. Tradisjonelt lager òg beduinane det dei treng av tepper og klede, og overskotet vert seld på marknadane.
Debresje
Busetnaden hadde 4 847 innbyggjarar ved folketeljinga i 2002.
Beduinar
Beduinane har alltid vore rekna som særs gjestfrie, noko som ligg fundamentert i levesettet og tradisjonane deira. Ein ørkenvandrar kan derfor alltid rekne med å få husly og mat, men beduinsk tradisjon avgrensar denne plikta til maksimum tre dagar.
Bladnasar
Bladnasar (Phyllostomidae) er ein familie i småflaggermus (Microchiroptera). Det er 192 artar i familien. Dei er kjend for ein bladliknande nase. Dei fleste artane lever i skogar og et mykje forskjellig. Store artar et frosk, øgle, fugl og andre flaggermus. Mindre artar et insekt, medan dei tre artane vampyrflaggermus (Desmodontinae), som også er i denne familien, drikk blod frå dyr som gris, hest og ku. Familien blir også kalla «New World»-bladnasar fordi dei kjem frå den såkalla «nye verda». Dei lever i Nord-Amerika, det sentrale Amerika og Sør-Amerika. Amerikanske flaggermus som dette er å finne i området frå sørvest i USA til nord i Argentina, og frå vestre Karibia til det sentrale Chile.
Underfamiliar: Brachyphyllinae
Jessie Bay
Jessie Bay er ei bukt som ligg mellom Mackenzie Peninsula og Pirie Peninsula, på nordsida av Laurie Island i Sør-Orknøyane. Ho vart visstnok oppdaga av kaptein George Powell, ein britisk selfangar, og kaptein Nathaniel Palmer, ein amerikansk selfangar, i 1821. Ho vart grovt kartlagd av kaptein James Weddell, ein britisk selfangar, i 1822. Ho vart kartlagd i 1903 av Den skotske nasjonale antarktisekspedisjonen av William S. Bruce, som namngav bukta etter kona si, Jessie Mackenzie Bruce. Han namgav òg ei vik i bukta, Sheila Cove, etter dottera si.
Shara'b Ar Rawnah-distriktet
Shara'b Ar Rawnah-distriktet er eit distrikt i Taiz guvernement i Jemen. I 2003 hadde distriktet eit folketal på 186 955 innbyggjarar.
Wrecking Ball av Emmylou Harris
Wrecking Ball er det attande studioalbumet til den amerikanske countryartisten Emmylou Harris, gjeve ut 26. september 1995 på Elektra Records. Harris gjekk her bort frå den tradisjonelle akustiske stilen hennar, og samarbeidde med Daniel Lanois (mest kjend for produksjonsarbeidet med U2) og lydteknikaren Mark Howard. Albumet hadde ei atmosfærisk kjensle med gjesteartistar som Steve Earle, Larry Mullen jr., Kate & Anna McGarrigle, Lucinda Williams og Neil Young, som skreiv tittelsporet.
Bakgrunn
Sjølv om songutvala hennar alltid hadde vore eklektisk, vart dette albuemt rekna som ein avstikkar. Harris, som no var blitt 48 år gammal, hadde blitt ei slags eldre statskvinne innan country. Albumet fekk god kritikk nesten over alt, og mange kritikarar tok det med på listene sine over dei beste albuma som kom ut det året. Det tok karrieren til Harris i ei noko anna retning framover der ho gjekk for ein noko røffare stil enn tidlegare. Som eit karrieredefinerande album vart Wrecking Ball samanlikna med Marianne Faithfull sitt Broken English frå 1979 og Johnny Cash sitt American Recordings. Wrecking Ball vann Grammyprisen i 1996 for beste moderne folkealbum.
Innhald
Harris spelte Neil Young-songen «Wrecking Ball», med harmonivokal av Young sjølv. Sjølv om songen kom ut på ein 2-spors CD-singel i lag med Lucinda Williams-songen «Sweet Old World», rekna ikkje kritikarane denne songen som høgdepunktet på albumet.
Salslister
Album
Torfi Bryngeirsson
Torfi Bryngeirsson var ein islandsk friidrettsutøvar frå Vestmannaeyjar som i 1950 vart europameister i lengdehopp. Han deltok i stavhopp både under Sommar-OL 1948, Friidretts-EM 1950, Sommar-OL 1952 og Friidretts-EM 1954, utan å nå opp mellom dei åtte beste.
I 1950 sette Torfi landsrekord i stavhopp med 4,25 meter heime i Reykjavik. Vel tre veker seinare var han på plass i Brussel under EM i friidrett 1950, der han kvalifiserte seg til finalane i både stav og lengde. Ettersom begge finaletevlingane fann stad den 26. august, deltok han ikkje i stav-tevlinga (=nummer 10 med kvalifiseringshoppet 4,00 m), konsentrete seg i staden om lengde-tevlinga. Etter å ha vore tredje best i kvalifiseringa med 7,20 m, gjorde Torfi sitt livs lengdehopp i finalen då han landa på 7,32 meter og slo andremann med 10 centimeter.